รัฐมนตรีว่าการกระทรวงศึกษาธิการ รับฟังข้อคิดเห็นจากสภานักเรียน เนื่องในวันเด็กแห่งชาติประจำปี 2563
รัฐมนตรีว่าการกระทรวงศึกษาธิการ รับฟังข้อคิดเห็นจากสภานักเรียน เนื่องในวันเด็กแห่งชาติประจำปี 2563รัฐมนตรีว่าการกระทรวงศึกษาธิการ รับฟังข้อคิดเห็นจากสภานักเรียน เนื่องในวันเด็กแห่งชาติประจำปี 2563        นายณัฏฐพล ทีปสุวรรณ รัฐมนตรีว่าการกระทรวงศึกษาธิการ เป็นประธานรับฟังข้อคิดเห็นจากตัวเเทนสภานักเรียน ซึ่งในปีนี้มีข้อเสนอของสภานักเรียน 4 ประเด็นหลักด้วยกันคือ  การส่งเสริมให้เด็กไทยเลิกใช้ถุงพลาสติก ขอให้กระทรวงศึกษาธิการทำหนังสือเชิญชวนให้โรงเรียนในสังกัดดำเนินการจัดการกับขยะ พลาสติกประเภทใช้คร้ังเดียวทิ้งภายในสถานศึกษา พร้อมออกมาตรการเกี่ยวกับการบริหารจัดการขยะทั่วไปภายในสถานศึกษา พร้อมทั้งสภานักเรียนระดับประเทศ จะดำเนินกิจกรรม TSC ชวนเด็กไทย เลิกใช้ถุงพลาสติกเพื่อเชิญชวนสภานักเรียนทั่วประเทศจัดการกับขยะถุงพลาสติกในสถานศึกษา จะเริ่มดำเนินกิจกรรมได้ในเดือนนี้ การส่งเสริมการมีจิตอาสา เพื่อสร้างสังคมแห่งความสุข ที่ชวนสภานักเรียนทั่วประเทศ ทำกิจกรรมจิตอาสา การส่งเสริมให้เด็กไทยรู้ทันก่อนแบ่งปันข่าวปลอม หรือFake News เป็นเรื่องที่ใกล้ตัว จึงกำหนดให้วันที่ 29 มกราคมนี้ มีการคิกออฟนักเรียนไทยเฝ้าระวังข่าวปลอม เพื่อให้นักเรียนในโรงเรียนทั่วประเทศได้เกิดความตระหนักในการเฝ้าระวังข่าวปลอมและสร้างความเข้าใจ ข้อมูลข่าวสารที่ถูกต้อง นอกจากนี้ สภานักเรียนจะมีการเฝ้าระวัง สอดส่องดูแลข่าวปลอม ที่เกิดขึ้นภายในโรงเรียน หรือสังคม และสร้างความเข้าใจที่ถูกต้องให้กับนักเรียน การส่งเสริมแนวทางป้องกันความรุนแรงจากการ Bully ซึ่งจากสถิติของกรมสุขภาพจิตพบว่า ผลการสำรวจในโครงการติดตามสภาวการณ์เด็กและเยาวชน รายจังหวัด พบว่า มีเด็กถูกรังแกในสถานศึกษาปีละประมาณ 6 แสนคน จึงขอให้กระทรวงศึกษาธิการ สั่งการให้สถานศึกษา กำหนดมาตรการการป้องกันและแก้ไขปัญหา Bully ในสถานศึกษาอย่างเป็นรูปธรรมมากขึ้นรัฐมนตรีว่าการกระทรวงศึกษาธิการ กล่าวให้ความเห็นว่า วันนี้ได้มาพบปะกับสภานักเรียนซึ่งเป็นตัวแทนของนักเรียนทั่วประเทศไทย ได้เห็นความสามารถในการเสนอข้อคิดเห็นซึ่งเป็นปัญหาของโลก โดยจะต้องแก้ไข เช่น ปัญหาโลกร้อน ปัญหาสิ่งแวดล้อม ปัญหาขยะ เรื่อง Fake News เรื่องการบูลลี่ รังแกเด็กในโรงเรียน ซึ่งทางกระทรวงศึกษาธิการจะนำข้อเสนอครั้งนี้นำไปปฎิบัติและนำเสนอคณะรัฐมนตรีถึงความเหมาะสม อย่างไรก็ตามเรื่องที่สภานักเรียนนำเสนอมาเป็นเรื่องที่กระทรวงศึกษามีแนวคิดอยู่แล้ว แต่ไม่มั่นใจความสามารในการผลักดันซึ่งต้องได้รับความร่วมมือจากทุกภาคส่วน สนับสนุน นับว่าตัวแทนสภาเด็กนักเรียนครั้งนี้ เป็นตัวอย่างของเยาวชนในอนาคต ที่มีความคิดสร้างสรรค์ให้ประเทศมีความสุขและเสมอภาค